stanford-oval/wikipedia huggingface dataset:
סדר קלאסי
אלמנטים אדריכליים באדריכלות הקלאסית

רשימת אלמנטים ומושגים אלו הם מאפיינים קלאסיים בעלי צורות ופרופורציות מעט שונות בכל אחד מהסדרים הקלאסיים. כל סדר מגדיר בדיוק את המידות היחסיות של כל הרכיבים לקוטר העמוד. הרשימה מתחילה מרכיב הנמוך ביותר בחזית עד הגבוה ביותר.
סטילובטה (stylobate) - בסיס המקדש כולו. משטח אופקי הבנוי כמו שלוש מדרגות רחבות המקיפות את כל המבנה ומרימות אותו בעדינות על מעין במה. באדריכלות הרומית הבסיס נקרא פודיום, כמו במת המנצחים במשחקים האולימפיים.
עמודים (columns) - העמוד, או הפילסטר (עמוד מדומה), מורכב משלושה חלקים עיקריים: בסיס, גוף וכותרת.
פדיסטאל- בסיס עליו עומד העמוד, בסדר היוני לא היו מציבים את העמוד על פדיסטאל אלא ישירות על הסטילובאט.
גוף העמוד (shaft) - העמוד עצמו היה בנוי מסדרה של גלילים נמוכים אשר עמדו אחד על השני. בחלק מהסדרים הגלילים הלכו והוצרו לקראת 2/3 הגובה של העמוד, דבר שנתן לו מראה מעט יותר "שמנמן". במצב כזה קוטרו העליון של העמוד היה קטן מקוטרו התחתון בכשמינית.
חריצים (fluting) - גילוף אורכי באבן לאורך רוב גובה העמוד בצורה (בגריעה) של חצי עיגול. החריצים היו מכל צידי עמוד והסתיימו והתחילו בהתעגלות נוספת.
אנטזיס (entasis) - קמירות מתוכננת לאורך עמוד או אלמנט אנכי אחר. בעמודים, הקמירות יוצרת עיבוי קל קצת מתחת לחצי גובה העמוד שאחר כך הולך וקטן ככל שעולים במעלה העמוד. הסיבות המשוערות לאנטזיס הן הנדסיות או אסתטיות - כדי ליצור תחושה של מבנה "אורגני" הלוחץ על העמודים.
כותרת (capital) - חלקו העליון של העמוד המקנה לו את זהותו. בכל סדר קלאסי יש כותרת שונה לעמודים אשר לפיה ניתן בקלות לזהותו.
אבקוס (abacus)(אנ') - לבנה שטוחה הנמצאת מעל הכותרת ומעליה מונח הארכיטרב.
אנטבלטורה (entablature) - החלק האופקי העיקרי בחזית המבנה הנמצא מעל העמודים. רכיבי האנטבלטורה משתנים בין הסדרים השונים אך לכולם מרכיבים בסיסיים זהים:
ארכיטרב (architrave) - הקורה הראשית המונחת מעל לעמודים. הארכיטרב אינו קורה המשכית אלא סדרה של קורות קצרות שאורך כל אחת היא ממרכז העמוד למרכז של העמוד השכן.
אפריז (frieze) - השכבה האמצעית באנטבלטורה והעבה ביותר. בסדרים האיוני והקורינתי נהגו לקשט את האפריז בפיסולים וגילופים באבן. לעיתים תועדו בפסלים אלו אלים או דמויות מהמיתולוגיה היוונית. כל פסל הופיע במעין מסגרת המכונה טריגליף. הטריגליפים מופרדים ביניהם במטופות במקצב זהה לזה של העמודים.
טריגליף (triglyph)
מטופות (metopes) - במבנים מסוימים המטופות היו פסלים בעצמם שנראו כאילו הם מחזיקים בידיהם את הקרניז הנמצא מעליהם.
קרניז (cornice) - הרכיב האופקי העליון באנטבלטורה. הקרניז תמיד בולטת לצדדים יותר מהרכיבים שמתחתיה.
גמלון (pediment) - חזית הגג המשולש הנראה מהחזית. הגמלון הוא הרכיב העליון של האנטבלטורה וחותם את חלקה העליון של החזית. בתוך הגמלון מופיעים בדרך כלל פסלים וקישוטים נוספים החצובים באבן הנקראים טימפנון.
הסדרים באדריכלות יוון העתיקה > הסדר הדורי

מקורו בצפון ובמערב יוון. המאפיין הבולט של הסדר הדורי הוא הכותרת הפשוטה והחלקה. לעמוד הדורי אין בסיס משלו. סביב העמוד 20 חריצים. 

הפרתנון שנמצא באקרופוליס של אתונה ידוע בתור המקדש הדורי המושלם ביותר שנבנה. מקדש הפיסטוס הנמצא בסמוך אליו גם הוא דוגמה קלאסית של מקדש דורי והוא אף נשתמר טוב יותר עד ימינו.
הסדרים באדריכלות יוון העתיקה > הסדר האיוני

מקורו של הסדר האיוני הוא במזרח יוון ומאזור איוניה שבאסיה הקטנה. המאפיין הבולט הוא הכותרת בעלת שתי הספירלות (נקראות גם וולוטות) המזכירות קרניים של טלה שנראות כמתגלגלות נוכח העומס הנשען עליהן. בסדר האיוני הקלאסי הופיעו תמיד שתי וולטות הנראות בכיוון החזית הראשית ואילו בגרסאות מתקדמות יותר של הכותרות מופיעות 4 וולטות קטנות יותר מתחת לאלכסונים של האבקוס. סביב העמוד האיוני מגולפים 24 חריצים.
דוגמה בולטת לסדר האיוני ניתן למצוא במקדש אתנה ניקה הניצב בכניסה לאקרופוליס של אתונה.
הסדר האיוני דומה במיוחד לסדר האיאולי שקדם לו, אך הם נבדלים בצורת הכותרת. בין שני הוולווטות, הסדר האיאולי כולל מוטיב נוסף בצורת עץ הדקל. השימוש בסדר האיאולי פסק בשלהי התקופה הארכאית.
יש המצביעים על קשר בין הסדר האיוני והסדר האיאולי לכותרות קדומות יותר שהיו שכיחות במיוחד בלבנט במהלך תקופת הברזל. כותרות אלו, המכונות במחקר "כותרות פרוטו-איאוליות", התגלו במבנים מלכותיים ובשערי ערים מבוצרות בממלכת ישראל (מהמאה ה-9 לפנה"ס), ובממלכות יהודה, עמון ומואב (מהמאה ה-8 לפנה"ס). הקשר בין הכותרות הפרוטו-איאוליות לכותרות האיאוליות הוא מורכב, ונראה שהראשונות הן גלגול מאוחר של מוטיב עץ הדקל שהיה שכיח בעיטורים במזרח הקדום עוד קודם לכן.
הסדרים באדריכלות יוון העתיקה > הסדר הקורינתי

הסדר הקורינתי התפתח מאוחר יותר מהסדרים הדורי והאיוני והוא הקישוטי ביותר מבין הסדרים היווניים. הוא מופיע בעיקר באדריכלות הרומית ורק לעיתים נדירות במבנים יוונים. המאפיין הבולט של סדר זה הוא כותרת בעלת גילופים בצורת עלים. סביב העמוד הקורינתי 24 חריצים, כמו בעמוד היוני. ידוע כי הכותרת עוצבה על ידי הפסל היווני קאלימאכוס במאה ה-5 לפנה"ס.
סדרים נוספים באדריכלות רומית

הרומאים אימצו את הסדרים היוונים והשתמשו בהם כפי שהם. בנוסף הם פיתחו סדרים נוספים שהעיקריים ביניהם הם הטוסקאני והמשולב.
סדרים נוספים באדריכלות רומית > הסדר המשולב (קומפוזיטיבי)

סדר זה הוא שילוב של הסדר האיוני והסדר הקורינתי. בכותרת העמודים ניתן למצוא 4 וולוטות איוניות יחד עם עלים קורינתיים. הסגנון הוגדר כ"סדר" בפני עצמו ככל הנראה רק בתקופת הרנסאנס.
ראו גם

אדריכלות קלאסית
אדריכלות יוון העתיקה
הסדר הענק
מקדש יווני
סטואה
הפרתנון באתונה
אדריכלות רומית
כותרות עמודים של הסדרים הקלאסיים משמאל לימין: טוסקני, דורי, איוני, איוני מודרני, קורינתי ומשולב.
עוג (פנטזיה)

עוג תופס את לוצינה ונורנדינו, מתוך "אורלנדו הזועם", איור מאת ג'ובאני לנפרנקו
עוג או אוגְר (Ogre) הוא כינוי לצאצא לגזע דמיוני המופיע בספרים, סיפורי פנטזיה, משחקי תפקידים ודומיהם.
עוגים מתוארים לרוב כיצורי ענק חזקים ומפחידים, שהורגים ושומרים על מקומות מסוכנים. לעיתים הם מתוארים גם כטיפשים, שחצנים ורברבנים. העוגים מתקיימים על ביזה ומנהלים אורח חיים שבטי. לעיתים הם נוטים לשנות צורה.
דמויות העוג הופיעו במספר סרטים, ספרים ומשחקים ידועים. בסרט האנימציה "שרק", כוכב הסרט הוא מפלצת ירוקה המתוארת כ-Ogre. במשחק "Tekken 3" אחת הדמויות היא מפלצת ירוקה גדולה ויורקת אש בשם "Ogre". הדמות מופיעה גם במשחק התפקידים "מבוכים ודרקונים". בנוסף, הדמות "עוג" מופיעה גם בסדרת ספרי "רומח הדרקון".
ראו גם

ענק
עוג מלך הבשן
שרק
סטירלינג מוס

סטירלינג קרופורד מוס (באנגלית: Stirling Craufurd Moss; ‏17 בספטמבר 1929 – 12 באפריל 2020) היה נהג מרוצים בריטי. ניצח 212 מרוצים מתוך 529 בהם התחרה במהלך הקריירה בקטגוריות מגוונות. למרות מספר הניצחונות הגדול נחשב ל"נהג הגדול ביותר שלא זכה באליפות עולם". בין השנים 1955 - 1961 סיים ארבע פעמים במקום השני באליפות הפורמולה 1. שלוש פעמים נוספות סיים במקום השלישי.
לאחר פרישתו שימש במשך 18 שנים כשדרן ופרשן ברשת ABC.
שדרן ופרשן

לאחר הפרישה הצטרף כפרשן לתוכנית הספורט ערוץ ABC ולקח חלק בשידור מרוצי פורמולה 1 ונאסקאר. שימש בתפקיד זה עד לשנת 1980. בין השנים 2007–2009 שימש כקריין בסדרת הסטופ מושן הבריטית לילדים "ברק ומכוניות המרוץ" (במקור: "רורי מכונית המרוץ") ששודרה במספר ערוצי ילדים בבריטניה ובארצות הברית.
החזרה למרוצים

במהלך השנים לאחר הפרישה השתתף מוס במספר מרוצים תחרותיים. בשנת 1974 לקח חלק במרוץ לונדון-סהרה-מינכן, אך נאלץ לפרוש במהלך המרוץ באלג'יריה. שנתיים לאחר מכן התחרה יחד עם ג'ק ברבהאם במרוץ באת'ורסט 1000. הצמד פרש כבר בתחילת המרוץ לאחר התנגשות מאחור בקו הזינוק. בשנת 1979 חלק פולקסווגן גולף עם דני האלם במרוץ בנסון אנד הדג'ס 500 שהתקיים בניו זילנד.
בשנת 1980 חזר להתחרות באופן סדיר והשתתף באליפות בריטניה למכוניות סלון. במהלך העונה שימש כנהג שני לריצ'רד לויד בקבוצת אאודי. בעונתו השנייה עברה הקבוצה לידי טום ווקינשאו. מוס נשאר בקבוצה והתחרה לצידו של מרטין ברנדל.
במהלך השנים השתתף במספר רב של אירועי מכוניות היסטוריות. ב-9 ביוני 2011 במהלך שלבי הדירוג למרוץ אגדות הלה מאן, שנערך כחלק מאירועי מרוץ 24 השעות של לה מאן, הודיע על פרישתו ההופית ממרוצים. עת ההודעה היה בן 81.
הוקרה

בשנת 2000 זכה בתואר אבירות על תרומתו לספורט המוטורי. התואר הוענק לו באותה שנה של ידי הנסיך צ'ארלס, בשל נסיעה של המלכה אליזבת' השנייה לאוסטרליה.
בשנת 2006 הוענקה למוס מדליית זהב על ידי הפדרציה הבינלאומית לרכב (FIA) כהוקרה על תרומה יוצאת דופן לספורט המוטורי.
בשנת 2008 הוציאה מקלארן-מרצדס את הדגם האחרון של מרצדס-בנץ SLR מקלארן שנשאה את שמו של מוס וכללה 75 יחידות בלבד. בשנת 2016 חשפה ליסטר דגם שוא העתק של המכונית בה התחרה בשנת 1950. הדגם העשוי כולו ממגנזיום עלה כ-1 מיליון ליש"ט.
יום הולדתו ה-80 יצא בדיוק ביום פתיחת אירוע הגודווד ריוויוול (Goodwood Revival).בכל אחד משלושת ימי האירוע נערכה שיירה של 80 מכוניות שבראשה נסע מוס, בכל יום בדגם היסטורי אחר.
בתרבות

במהלך הקריירה נחשב מוס לאחד מדמויות הידוענים הבולטות בבריטניה והופיע במספר רב של תוכניות טלוויזיה וסרטים. במרץ 1958 השתתף בפאנל התוכנית "מה השורה שלי?" (What's My Line?). שנה לאחר מכן התארח בגרסה הבריטית לתוכנית "חיים שכאלה". בשנת 1964 השתתף בסרט "The Beauty Jungle" ובשנת 1967 הופיע, יחד עם ידוענים נוספים, בסרט קאזינו רויאל מסדרת ג'יימס בונד.
הביטוי "מי אתה חושב שאתה, סטירלינג מוס?" היה לביטוי שגור בקרב שוטרי תנועה בבריטניה כשעצרו נהגים על נהיגה במהירות מופרזת. מוס עצמו סיפר בראיון שגם הוא נעצר על ידי שוטר ונשאל את השאלה. לדבריו, השוטר התקשה להאמין לו שזה אכן הוא.
בשנת 1963 פרסם קן פארדי את הספר "All But My Life" העוסק בחייו של מוס ומבוסס על ראיונות שונים שהעניק במהלך השנים. בשנת 2015 פרסם את האוטוביוגרפיה "My Racing Life" שנכתבה בסיוע כתב הספורט סימון טיילור.
חיים אישיים

מוס נולד בלונדון, אביו, אלפרד, היה רופא שיניים ונהג מרוצים חובב. אחותו, פאט, הייתה גם היא נהגת מרוצי ראלי. למד בבתי ספר פרטיים והיה רוכב סוסים מצליח.
מוס מת ב-12 באפריל 2020 לאחר חולי ממושך.
לקריאה נוספת

Ken W. Purdy, (1963), All But My Life. Dutton. 239 Pages
Stirling Moss, (2010), Stirling Moss: All My Races. Haynes Publishing UK. 352 pages
Simon Tylor, (2015), Stirling Moss: My Racing Life. Evro Publishing Limited. 304 Pages
הערות שוליים

1 2  Drivers: Sir Stirling Moss, Grandprix.com
↑  English F1 Legend Moss Holds Unique Place In AARWBA Lore, indianapolismotorspeedway.com
↑  Formula 3 Britain 500cc 1948 standings, Driver Data Base
↑  25th Gran Premio d'Italia, Motorsport Magazine, October 1954
↑  Stirling Moss: Mille Miglia was the greatest road race in the world, Grandprix247.com, 1 May 2015
↑  1955 Mille Miglia: The Most Epic Drive. Ever, MotorTrendd, 12 October 2012
↑  1976 Bathurst 1000 Stirling and Jack Brabham
↑  Leadfoot Festival>> Taking On Millen’s Mile, speedhunters.com
↑  Stirling Moss announces retirement at age of 81, Reuters, 11 June 2011
↑  Stirling Moss receives knighthood, 21 March 2000
↑  הלונדון גאזט, מספר 55710, עמוד 2, 31 בדצמבר 1999
↑  Legend Moss receives FIA honour, BBC sport, 6 December 2006
↑  80th Birthday tribute at Goodwood Revival 2009
↑    Andrew English, ‏Sir Stirling Moss interview, The Telegraph, 8 May 2012
↑  "Sir Stirling Moss: Motor racing legend dies aged 90 after long illness". bbc.co.uk. 12 באפריל 2020. נבדק ב-12 באפריל 2020. {{cite news}}:  (עזרה)
| --- | --- |
בקרת זהויות :  PLWABN: 9810581911105606  BNE: XX4614895  BnF: cb129236583 (data)  GND: 118785087  ICCU: SBLV079501  ISNI: 0000 0001 1611 1109  LCCN: n50006640  LNB: 000242749  NDL: 00450657  NKC: xx0022880  NTA: 125077475  SNAC: w6v99rx9  SUDOC: 074044737  Trove: 926921  VIAF: 27196645   WorldCat (עם VIAF): 27196645 
מוס במהלך גרנד פרי גרמניה (1961)
מוס במרצדס SLR300 (1977)
נפילד יוניברסל

| --- | --- |

Nuffield Universal
 מאפיינים כלליים
 יצרן:  Morris Motors  באמצעות החטיבה החקלאית מוריס מוטורס
 שנות ייצור:  1948–1967
 הרכבה:  הממלכה המאוחדת הממלכה המאוחדת
 מפרט טכני
 מנוע:  4 צילינדרים, המפיק 38 כ"ס מתוצרת "Perkins Engines" (אנ') (מנוע דיזל, הורכב עד שנת 1954)  4 צילינדרים, המפיק 42 כ"ס  מתוצרת "Morris Commercial Cars" (אנ') (מנוע דיזל עבור דגמים: M4, M3)  4 צילינדרים, 3,400 סמ"ק המפיק 45 כ"ס ב-3,400 סל"ד מתוצרת "British Motor Corporation" (אנ') (מנוע דיזל, יוצר בין השנים 1952–1961)  3 צילינדרים, 2.55 ליטר (מנוע דיזל, יוצר בין השנים 1952–1961)  3 צילינדרים, 2.8 ליטר (מנוע דיזל, יוצר בין השנים 1961–1964)
נפילד יוניברסל (באנגלית: Nuffield Universal) היא סדרת טרקטורים בתצורות: 4 גלגלים ותלת אופן שיוצרה על ידי "החטיבה החקלאית מוריס מוטורס", חברת-בת של יצרנית הרכב הבריטית Morris Motors (אנ') בין השנים 1948 – 1967 בבריטניה.
דגמים

"M3" – בתצורה תלת-אופן – 3 גלגלים.
"M4" – בתצורה 4 גלגלים.
"P4" – בדגם הורכב מנוע דיזל מתוצרת "Perkins Engines" (אנ').
"3DL" – יוצר בין השנים 1952–1961, בדגם הורכב מנוע 3 צילינדרים, 2.55 ליטר (דגם שיועד לייצוא).
"4DM" – יוצר בין השנים 1952–1961, בדגם הורכב מנוע 4 צילינדרים, 3.4 ליטר המפיק 48 כ"ס.
"Universal 3" – יוצר משנת 1957.
"Universal 4" – יוצר משנת 1959.
"Nuffield: 3/42" – יוצר בין השנים 1964–1961, בדגם הורכב מנוע 3 צילינדרים, 2.8 ליטר.
"Nuffield: 3/45".
"Nuffield: 4/60" – יוצר בין השנים 1961–1964, בדגם הורכב מנוע 4 צילינדרים, 3.8 ליטר.
"Nuffield: M4 TVO".
"Nuffield: 4/65".
דגמים > סדרה 10

יוצרה בין השנים 1964–1967.
דגם "10/42" – בדגם הורכב מנוע דיזל 2.8 ליטר המפיק 42 כ"ס.
דגם "10/60" – בדגם הורכב מנוע דיזל 3.8 ליטר המפיק 60 כ"ס.
תמונות

"נפילד יוניברסל" דגם "465"
"נפילד יוניברסל"
"נפילד יוניברסל" דגם "460", שנת 1962
"נפילד יוניברסל" דגם "460", שנת 1962
"נפילד יוניברסל" דגם "60"
"נפילד יוניברסל 3", שנת 1961
"נפילד יוניברסל 3"
"נפילד יוניברסל" בתצורה תלת-אופן
הערות שוליים

↑  "נפילד יוניברסל" gracesguide.co.uk/Nuffield:_Tractors
↑  Nuffield Leyland and Marshall 1948-85, by Allan T. Condie, ISBN 1-904686-11-7
↑  "נפילד יוניברסל" בתצורה 3 גלגלים – תמונה, ביחס 1:16 amazon.co.uk/Nuffield-Universal-Narrow-Version-Orange
↑  "נפילד יוניברסל 3DL" – תמונות andrewheathltd.co.uk/stocklist/prod_6968721-0062-Nuffield-Universal-Three-3DL-Tractor
↑  "נפילד יוניברסל 4DM" – תמונה tractordata.co.uk/nuffield/pages/nuffield_universal_four
סימונה ארנסטדט

| --- | --- |

סימונה ארנסטדט, 2018
 לידה:  10 בספטמבר 1967 (בת 57) פראג, צ'כוסלובקיה 
 מדינה:  שוודיה 
 
סימונה ארנסטדט (בשוודית: Simona Ahrnstedt; נולדה ב-10 בספטמבר 1967) היא פסיכולוגית קוגניטיבית התנהגותית שוודית, שהתפרסמה כסופרת.
ביוגרפיה

ארנסטדט נולדה בפראג בירת צ'כיה. בגיל צעיר היגרו הוריה לשוודיה.
היא הוסמכה כפסיכולוגית ועוסקת כמטפלת קוגניטיבית התנהגותית. אך עיקר פרסומה בא לה מספריה, הנחשבים פופולריים בסוגת הספרות הרומנטית וספרות נשים (אנ').
ספריה הראשונים של ארנסטדט היו רומנים על רקע היסטורי. ספריה תורגמו ליותר מ-20 שפות ובהן עברית.
ספריה

ספריה של ארנסטדט ראו אור כטרילוגיות (להלן ניתן השם המקורי בשוודית מאחר שרוב ככל ספריה לא תורגם לעברית נכון ל-2021):
ספריה > Wadenstierna

Överenskommelser, 2010
Betvingade, 2012
De skandalösa, 2013
ספריה > High Stakes

En enda natt, 2014 (ספר זה תורגם לעברית: עוד לילה אחד, תרגום (מאנגלית): סיון הרלינג, כנרת זמורה, 2019)
En enda hemlighet, 2015
En enda risk, 2016
ספריה > Opposites Attract

Allt eller inget, 2017
Bara lite till, 2019
Med hjärtat som insats, 2020
סימונה אמנאר

סימונה אמנאר-טברה (ברומנית: Simona Amânar-Tabără; ‏7 באוקטובר 1979) היא מתעמלת רומניה בעבר, היא אלופה אולימפית בעלת 7 מדליות מהן 3 זהב (אטלנטה 1996 וסידני 2000), אלופת עולם בעלת 10 מדליות מהן 6 זהב (1994 - 1999) ואלופת אירופה בעלת 12 מדליות מהן 6 זהב (1994 - 2000).
ביוגרפיה

אמנאר נולדה בקונסטנצה.
ביוגרפיה > אלופת עולם בתחרות קבוצתית

באליפות העולם שנערכה בדורטמונד, גרמניה, בשנת 1994 זכתה אמנאר במדליית זהב בתחרות הקבוצתית.
ביוגרפיה > אלופת עולם

באליפות העולם שנערכה בסבאה, יפן, בשנת 1995 זכתה אמנאר בשתי מדליות זהב, בתחרות הקבוצתית ובתרגיל קפיצות.
ביוגרפיה > אלופה אולימפית

באולימפיאדת אטלנטה (1996) זכתה אמנאר ב-4 מדליות, 1 זהב, 1 כסף ו-2 ארד. מדליית זהב, בתחרות קפיצות בתוצאה של 9.825 נק', לפני מו הוילן מסין (9.768 נק') ובת ארצה ג'ינה גוג'ן (9.750 נק'). מדליית כסף, בתחרות קרקע בתוצאה של 9.850 נק', אחרי ליליה פודקופייבה מאוקראינה (9.887 נק') ולפני דומיניק דווז מארצות הברית (9.837 נק') ומדליות ארד, בתחרות הקבוצתית בתוצאה של 388.246 נק', אחרי ארצות הברית (389.225 נק') ורוסיה (388.404 נק') ובתחרות קרב-רב אישי ביחד עם בת ארצה לוויניה מילושוביץ' בתוצאה של 39.067 נק', אחרי ליליה פודקופייבה (39.255 נק') וג'ינה גוג'ן (39.075 נק'). נוסף לכך, היא סיימה במקום חמישי בתרגיל מקבילים מדורגים (9.787 נק').
ביוגרפיה > אולימפיאדת השיא

באולימפיאדת סידני (2000) זכתה אמנאר ב-3 מדליות, 2 זהב ו-1 ארד. מדליות זהב, בתחרויות החשבות ביותר, בתחרות הקבוצתית בתוצאה של 154.608 נק', לפני רוסיה (154.403 נק') וארצות הברית (152.933 נק') ובתחרות קרב-רב אישי בתוצאה של 38.642 נק', לפני בת ארצה מריה אולרו (38.581 נק') וליו שואן מסין (38.418 נק'). מדליית ארד, בתרגיל קרקע בתוצאה של 9.712 נק', אחרי ילנה זמולודצ'יקובה (9.850 נק') וסבטלאנה חורקינה (9.812 נק') שתיהן מרוסיה. נוסף לכך, היא סיימה במקום שישי בתרגיל קפיצות בתוצאה של 9.537 נק'.
סילוואד

| --- | --- |

סילוואד במבט מעפרה
 טריטוריה:  הרשות הפלסטינית הרשות הפלסטינית
 נפה:  רמאללה ואל-בירה
 שטח:  18.8 קמ"ר
 אוכלוסייה:  ‏
  ‑ בעיירה:  6,000 (2007)
 קואורדינטות:  31°59′10″N 35°15′33″E﻿ / ﻿31.986111111111°N 35.259166666667°E﻿ / 31.986111111111; 35.259166666667 
 אזור זמן:  UTC +2
  מפת מיקום  מפה מפורטת   (למפת דרום השומרון מוגדלת) סילוואד(למפת דרום השומרון רגילה) סילוואד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סילוואד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סילוואד  he tabBackground:;tabBorder:#aaa;defaultTab:0;
סילוואד (בערבית: سلواد) הוא כפר פלסטיני בשומרון השייך לנפת רמאללה ואל-בירה. הכפר משתרע על שטח של כ-18.8 קמ"ר. בשנת 2007 חיו בה כ-6,000 תושבים, רובם מוסלמים ומיעוטם נוצרים.
מקור השם

זאב וילנאי לא הצליח להתחקות אחרי מקור שמו של הכפר, אולם התושבים מעלים שני הסברים. הראשון הוא שהשם הוא הֶלחם של שתי המילים: לְסָאן (لسان. בעברית: לשון) וְ ואדי (وادي. בעברית: ואדי, ערוץ נחל) והיישוב אכן נראה כלשון של ואדי אל-חרמייה (כיום עובר בו כביש 60) הנכנסת אל בין ההרים שמצפון לו. אחרים טוענים ששם הכפר הוא הלחם של המלה "סאל" שפירושה הקדום היה קנקן, עם המילה ואדי, והם מצביעים על צורת הקנקן של הכפר: צידו הצפוני מעוגל והצד הדרומי מלבני מאורך.
הסבר נוסף: שמה של העיירה בתרגום לעברית הוא "מעל הוואדי".[דרוש מקור]
היסטוריה

סילוואד נסקרה במסגרת הסקר הארכאולוגי שנערך לאחר מלחמת ששת הימים, והתגלו חרסים מהתקופות הממלוכית והעות'מאנית.
העיירה הוקמה לאחר שתושבי הכפר 'ליסאן אל-ואדי' עזבו את כפרם ששכן מספר קילומטרים צפונה בגלל בעיות ביטחוניות והקימו כפר חדש.[דרוש מקור] תושבי העיירה הם משבט בני המורה שהיו ידועים כשודדים אכזריים, על-כן נקרא הוואדי שעובר ליד העיירה נחל השודדים.[דרוש מקור]
במפקד אוכלוסין 1931 של ארץ ישראל היו בסילוואד 380 בתים מאוכלסים, בהם התגוררו 1,635 תושבים, 4 נוצרים והשאר מוסלמים.
סילוואד הפך באופן רשמי לכפר עם ועד מנהל בתקופת השלטון הירדני. בשנות ה-70, במסגרת המאבק בטרור ברצועת עזה, צה"ל הגלה תושבים מרצועת עזה לשכונה שהוקמה עבורם בסילוואד. רבים מתושבי העיירה מחזיקים באזרחות של ארצות הברית ומקיימים קשרי משפחה עם קרוביהם בארצות הברית.
אוכלוסייה

| 0 | 1 | 2 | 3 |
| --- | --- | --- | --- |
מפקדי אוכלוסין - סילוואד
| שנה | תושבים | מקור | הערות |
| 1870 | 817 |  | גברים בלבד. גרו ב-205 בתים |
| 1896 | 1845 |  |  |
| 1922 | 1,344 |  |  |
| 1931 | 1,635 |  | גרו ב-380 בתים. מהם היו 4 תושבים נוצרים |
| 1945 | 1,910 |  |  |
| 1961 | 3,215 |  |  |
| 1982 | 2,552 |  |  |
| 1987 | 4,170 |  |  |
| 1997 | 5,121 |  |  |
| 2005 | 7,006 |  |  |
| 2007 | 7,492 |  |  |
גאוגרפיה

סילוואד שוכנת 12 ק"מ צפונית לרמאללה, קילומטר אחד צפונית להתנחלות עפרה, מערבית להר בעל חצור. חלקה המערבי צופה על כביש 60. לעיירה שתי כניסות: הכניסה המערבית לכביש 60 והכניסה המזרחית מכביש 449. מערבית לה יושב הכפר הערבי יברוד.
אדמות

בשנת 1945 ערך המנדט הבריטי סקר ובו נמצא ששטח הכפר הוא: 18,880 דונם, מתוכם: על 72 דונם הכפר היה בנוי, 15,405 דונם היו שטחים חקלאיים והיתר – 3,403 דונם היו אדמות בּוּר. בשנת 1980 הגיעו ממדי הכפר עצמו לכדי יותר מ-300 דונם. ובשנת 2012 נמצא שהשטח הבנוי הוא כ-1,496 דונם.
ב-1966 הכריז השלטון הירדני על הפקעת שטחים מדרום לסילוואד, על מנת להקים בסיס צבאי. בטרם הושלמו הליכי ההפקעה, עברו אזורי יהודה ושומרון לשליטת צה"ל. ב-1975 התנחלו בשטח הבסיס הירדני הנטוש ראשוני מתיישבי עפרה. לאחר הקמת עפרה עלו תלונות מצד תושבי סילוואד על הפקעת אדמות שעובדו על ידם ומנגד המתנחלים ונציגי המדינה טענו שהקרקעות היו אדמות טרשים. לגבי חלק מהקרקעות שהופקעו נטען שהם הופקעו לצורכי ביטחון או שבכלל היו אדמות מדינה.
הגדר המקיפה את ההתנחלות עפרה כולאת בתוכה חלק מהאדמות החקלאיות של סילוואד. בעקבות עתירה לבג"ץ ב-2009, הבטיח צה"ל להקים עד סוף 2012 גדר חדשה. ואולם נכון לראשית פברואר 2013, העבודות טרם החלו.
בנובמבר 1996 הוקם מאחז עמונה (שעם השנים הפך ליישוב קהילתי), על שלוחה של הר בעל חצור. האדמות שעליהן הוקמה עמונה רשומות על שם תושבי הכפר סילוואד ותושבי עמונה טענו שהן נרכשו כחוק. מחלוקת זו וטענות נוספות הגיעו עד לבג"ץ שהורה על פינוי היישוב ואכן בפברואר 2017 פונו המתיישבים והשטח הוכרז כשטח צבאי סגור.
בעקבות הסכמי אוסלו בשנת 1995 סווגו כ-317 דונם (1.7% משטח הכפר) כשטח A (רש"פ מחזיקה בכל האחריות), כ-6,981 דונם (37.7% משטח הכפר) סווגו כשטח B (לרש"פ יש שליטה על העניינים האזרחיים וישראל ממשיכה להיות אחראית על הביטחון) ושאר השטח, כ-11,216 דונם (60.6% מכלל השטח), מסווגים כשטח C (לישראל יש אחריות מלאה).
אירועי אלימות בעיירה ובסביבתה

העיירה נודעת כמעוז של חמאס ומוגדרת על ידי גורמים בצה"ל כאחת העיירות האלימות ביותר בגזרת בנימין ומחבלים רבים יצאו ממנה.
בפברואר 1973 נרצח בעיירה גרמני פרוטסטנטי שרכש בעיירה בית וביקש להתגורר בו. בדצמבר 1978 הודיעו השלטונות על כוונה להרוס ארבעה בתים בעיירה של חשודים בפעילות נגד משתפי פעולה עם ישראל. אחד הבתים נהרס אף על פי שהוצא צו על תנאי של בג"ץ שאסר את הריסת הבתים. בעקבות ההריסה נאספו כספים ונכונות של מתנדבים לבנות את הבית מחדש, התארגנות ראשונה מסוגה ביהודה ושומרון מאז מלחמת ששת הימים.
בשנת 1980 הוטל על העיירה עוצר לפחות שלוש פעמים. ביולי 1980 בזמן הטלת העוצר רוכזו כל הגברים בעיירה לבדיקות של גורמי הביטחון, לאחר רצח של תושב העיירה שנודע כמשתף פעולה עם ישראל בבית קפה במרכז העיירה. בנוסף, נמנע מתושבי העיירה לצאת לירדן ונערכו בעיירה סריקות שהעלו טענות של תושבים על הרס ציוד ומזון בבתים בעיירה. הסריקות הסתיימו בגילוי חוליה שהייתה אחראית לשלוש רציחות של תושבים בעיירה ופעילויות חבלה אחרות.
בימי האינתיפאדה הראשונה היה סילוואד אחד ממוקדי הפרות הסדר במהלכן תושבים מהעיירה נפצעו ואף נהרגו, בין השאר מירי כדורי גומי. בעקבות פיגועים שיצאו מהעיירה לכיוון כביש 60, הוטל על העיירה עוצר.
בשנת 2015 התקיימה בעיירה תהלוכת שמחה על הצלחת פיגועים רצחניים של תושבים מהעיירה כלפי ישראלים, בהם הביעו תושבים מהעיירה שמחה על שבני עיירתם הצליחו לבצע את הפיגועים.
ב-25 בדצמבר 2015 ניסתה מחבלת לדרוס לוחמי מג"ב שסיירו בעיירה. הלוחמים הצליחו לחסל את המחבלת מבלי שנפגעו.
ב-26 באוגוסט 2016 ירה חייל מגדוד נצח יהודה שהוצב בעמדה בעיירה, בגבו של איאד חאמד. החייל טען בחקירה כי חש סכנה לאחר שראה את הפלסטיני רץ בצורה חשודה לעבר הכוח בעמדת הפילבוקס ולא נענה לקריאות החיילים לעצור. מצ"ח פתחה בחקירה משום שלפי הממצאים הוא לא היה חמוש וגם הוא נורה בגבו. כמו כן, לטענת הפלסטינים איאד היה ידוע כאדם בעל צרכים מיוחדים.
ב-6 באפריל 2017 דרס למוות מחבל תושב סילוואד את לוחם צה"ל סמל אלחי טהרלב בצומת היציאה מעפרה הנמצאת סמוך לעיירה.
בהתמודדות עם פיגועים היוצאים מהעיירה צה"ל מפעיל אמצעים ביטחוניים ועונשיים שונים המקשים על שגרת החיים בעיירה.
ב-20 באוגוסט 2022 מחבלים פתחו באש לעבר אוטובוס אזרחי שנסע סמוך לעיירה. זוהו שמונה פגיעות באוטובוס, אולם לא היו נפגעים בנפש.
אישים

יו"ר הלשכה המדינית של חמאס, ח'אלד משעל, נולד בכפר בשנת 1956.
קַדּוּרַה פָארס, בכיר באש"ף ובעבר שר בממשלה הפלסטינית וחבר במועצה המחוקקת הפלסטינית, נולד בכפר ביוני 1962.
אזכורים בתרבות הפופולרית

חלק ניכר מהעונה הראשונה של סדרת הטלוויזיה פאודה מתרחש בסילוואד, אך צולם בכפר קאסם.
עילי בנירי

עילי בנירי (נולד ב-30 בספטמבר 2000) הוא שחקן ברידג' ישראלי, סגן אלוף העולם עד גיל 21 בין השנים 2018-2019 וסגן אלוף אירופה עד גיל 21 לשנת 2017. נכון ליולי 2022, בעל תואר רב אמן ארד.כיום חבר נבחרת ישראל עד גיל 25. בנירי מדורג במקום הראשון מקרב השחקנים הישראלים עד גיל 25.
הישגים בקריירה > הישגים בישראל

זכייה במקום הראשון באליפות ישראל עד גיל 26 בברידג' יחד עם אסף יקותיאלי.
זכייה במקום הראשון באליפות ישראל עד גיל 26 בברידג' יחד עם ליה פטלקו.
מקום שני באליפות אירופה לנבחרות עד גיל 21 כחלק מנבחרת ישראל הצעירה.
הישגים בקריירה > הישגים בינלאומיים

מקום שני באליפות אירופה לנבחרות עד גיל 21, בשנת 2017 שהתקיימה בסמורין, סלובקיה.
באליפות זו בנירי ושותפו ניר חוטורסקי סיימו במקום הראשון בדירוג הזוגות המכונה "באטלר".
מקום שני באליפות העולם עד גיל 21 לקבוצות, בשנת 2018, שהתקיימה בווג'יאנג, סין, יחד עם שותפו ניר חוטורסקי וחברי הקבוצה: אביב זייטק - תומר לונשטיין, גל מתתיהו - יונתן שליבוביץ'.
גם בתחרות זו סיימו בנירי ושותפו ניר חוטורסקי במקום הראשון בדירוג ה"באטלר" של התחרות.
מדליית כסף באליפות העולם לזוגות עד גיל 21, בשנת 2019, שהתקיימה באופטייה, קרואטיה, יחד עם שותפו השוודי אלכסנדר סנדין.
זכייה במדליית הארד באליפות אירופה עד גיל 25, בשנת 2022, שהתקיימה בולדהובן, הולנד, יחד עם שותפו אמיר עציון וחברי קבוצתו: ניר חוטורסקי - אביב זייטק, דניאל מסיקה - עידו מושקוביץ.
מקום שני באליפות אירופה לנבחרות עד גיל 26, בשנת 2024, שהתקיימה בורוצלב, פולין.
מחוץ לברידג'

בשנת 2019 השתתף בשעשועון הטריוויה "המרדף" המשודר בתאגיד השידור הציבור "כאן".
באפריל 2019 התגייס לצה"ל כספורטאי פעיל.